Ukraina prezidenti Petro Poroshenko o‘z tvitterida ma’lum qildiki, Qrim va Donbass bilan chegaralardagi harbiylarning jangovar tayyorgarlik darajasi oshirilishi bo‘yicha maxsus ko‘rsatma berilgan. «Qurolli kuchlar tizimi rahbariyati va IIV vakillari bilan majlis o‘tkazildi. &lt;...&gt; Qrim bilan chegaralarda, shuningdek Donbassdagi to‘qnashuv chiziqlari bo‘ylab joylashtirilgan bo‘limlardagi harbiylarning jangovar holati darajasi oshirilishi bo‘yicha ko‘rsatma berildi», — deya yozgan prezident. Bundan oldinroq Ukraina davlat chegaralari xizmati rahbari Oleg Slobodyan Ukraina bilan chegaralarga Rossiya shturm-desant bo‘linmalari joylashtirilgani haqida ma’lum qilgandi. 10 avgust kuni Rossiya xavfsizlik xizmati Qrimda Ukraina razvedkasi tayyorlagan teraktlarning oldi olingani haqida ma’lum qilgandi. Ko‘p vaqt o‘tmasdan Ukraina xavfsizlik xizmati Rossiya Federal xavfsizlik xizmatining Qrim yarim orolida rasmiy Kiyev tomonidan teraktlar tayyorlangani haqidagi ayblovlarini inkor etdi.